Superfamily

**Superfamily** var en poprockgruppe fra Moss som var aktive mellom 2002 og 2013.

## Historie
Steven Ray Wilson, Kim Granholt og Martin Steffensen startet bandet i 2002 som et hjemmestudioprosjekt med kun en utdatert datamaskin, et keyboard og en mikrofon. Etter at bandet fikk platekontrakt og begynte å jobbe med produsent Kåre Chr. Vestrheim, fikk de et mer storslagent lydbilde, som har blitt beskrevet som en blanding av Abba og Joy Division. Etter å ha spilt inn musikk hjemme fra starten i 2002 og deltatt i finalen av NRKs Urørt i 2004, fikk Superfamily kontrakt med Propeller Recordings. 

Bandet debuterte med EP-en *[[Champagne EP]]* i 2004 og albumdebuterte med *[[Back in Paris (Superfamily-album)|Back In Paris]]* i september 2005. Året etter ble de nominert i to kategorier under Alarmprisen 2006, årets låt for «Taxi Dancing» og Årets nykommer.

Superfamilys andre album, *[[Warszawa (Superfamily-album)|Warszawa]]*, ble utgitt 21. mai 2007. Plata tok et halvt år å spille inn. Ifølge Kim Granholt brukte bandet en måned på bare den første singelen, «The radio has expressed concerns about what you did last night». Bandet vant Spellemannprisen 2007 i klassen popgruppe for albumet. Under Alarmprisen 2007 ble de kåret til året liveartist og vant klassen året låt for «The Radio Has Expressed Concerns About What You Did Last Night». De var også nominert i klassen årets popalbum. Singelen «The radio has expressed concerns about what you did last night» ble den mest spilte låten på NRK P3 i 2007.

Superfamily ga ut albumet *[[Guns Tonight]]* 31. august 2009. De ga ut to singler fra dette albumet, som begge fikk meget høy rotasjon på radio: «Let's go dancing» og «The songs of the weak will die».

I 2012 startet Superfamily sitt eget plateselskap, Das Kirurg. 18. januar 2013 ga de ut albumet *[[All American]]* som ble produsert av Yngve Sætre i Duper Studio på det nye selskapet. Singelen «Pay the Price» ble listet på NRK P3.

I august 2013 kunne NRK melde at bandet var oppløst.

Bandet har jevnlig toppet norske radiolister fra 2005 til 2012. De er også kjent for et meget særegent og teatralsk sceneshow med streng regi. De mest kjente låtene er «Taxi Dancing», «It's a lie», «The Radio Has Expressed Concerns About What You Did Last Night», «I could be a real winner», «Warszawa», «Let's Go Dancing» og «Pay The Price», som alle har blitt listet på NRK P3 og en rekke andre norske radiokanaler.

## Medlemmer
*Steven Ray Wilson (vokal)
*Kim Granholt (keytar, synth)
*Martin Steffensen (gitar)
*Richard Lorentz Johansen (trommer)
*Terje Krumins (kor, gitar)
*Øyvind Storli Hoel (bass)

### Tidligere medlemmer
* Agnar Lirhus (bass, fram til 2006)
* Tommy Christensen (trommer, fram til 2008)
* Hasse Rosbach (bass, 2006-2009)
* Håkon Moe (korgutt)
* Anders Nielsen (korgutt)

## Diskografi
;Album/EP'er
**Champagne EP* (2004 – Propeller/Universal, 4 spor)
**[[Back in Paris (Superfamily-album)|Back In Paris]]* (2005 – Propeller/Universal)
**[[Warszawa (Superfamily-album)|Warszawa]]* (2007 – Propeller/Universal)
**[[Guns Tonight]]* (2009 – Propeller/Universal)
**All American* (2013 – Das Kirurg/Cosmos Music Group)
;Singler
**You Can Go on a Date (If You Wannu)* (2005)
**Taxi Dancing* (2005)
**Warszawa* (2007)
**I Could Be a Real Winner* (2007)
**Teens of the 70's* (2007)
**The Radio Has Expressed Concerns About What You Did Last Night* (2007)
**Let's Go Dancing* (2009)
**Pay the Price* (2012)
**I Move from Town to Town to Find Someone* (2012)

## Referanser


## Eksterne lenker
* 
* 
* Superfamily på Myspace
* Superfamily på Reverbnation
* Anmeldelse av WARSZAWA
* Anmeldelse av GUNS TONIGHT i VG
* Anmeldelse av GUNS TONIGHT i Bergensavisen